Publication: Magyar Közlöny
Issue: MK-2004-67 (Year: 2004, Number: 67)
Era: 2004-2010
Section: a 90/2004. (V. 18.) FVM rendelethez
Paragraph Index: 422

8. A szõlõ szaporítóanyag károsodásának okai, tünetei A szõlõ szaporítóanyag leggyakrabban a szakszerûtlen tárolás, kezelés és a károsítókkal való fertõzõdés vagy elemi csapások miatt károsodik. A közvetlen vizsgálat során — fõként hosszabb tárolás után — gyakran már csak a szövetbarnulás (elhalás) ténye állapítható meg, de egyes esetekben a károsodás oka is meghatározható. A gyakoribb károsodás tünetei a következõk: 8.1. Befülledés: a rügy megpuhul és belseje sárgászöld, majd barna, a vesszõn és a gyökértörzsön a kéregrész, valamint a gyökér szövetei kocsonyás állományúvá válik, majd megbarnul. 8.2. Fagykár: a fás szaporítóanyagon a zöld részek elõbb kifakulnak, illetve az élõ szövetek barnulnak, feketednek. A hajtás hervad (az idõsebb levél márványozott), majd elszárad. 8.3. Peronoszpóra (Plasmopara viticola): a vesszõn szabálytalan alakú szürkésbarna foltok, a levélen a felszínen olajzöld foltok, a fonákon fehér penészgyep láthatók. 8.4. Lisztharmat (Uncinula necator): a vesszõn szabálytalan alakú barnáspiros foltok vannak, súlyos fertõzéskor a vesszõ fekete, a hajtáson fehéresszürke gombaszagú penészgyep van, amely letörölhetõ (az epidermisz a száron felrepedhet). 8.5. Szürkepenész (Sclerotinia fuckeliana, Botrytis cinerea): a szaporítóanyag különbözõ részén konidiumokból álló szürke penészgyep található, a vesszõn fehéres foltok sötétbarna szklerociumokkal. 8.6. Fakórothadás (Coniella diplodiella): a vesszõn részben vagy az egész ízközre kiterjedõ barna, piknidiumoktól jellegzetesen pontozott, érdes tapintású foltok láthatók. 8.7. Botryospheria stevensii: a vesszõ sötétbarnára színezõdik, felületén fekete piknidiumok vannak. 8.8. Gyökérgolyva (Agrobacterium tumefaciens): a szaporítóanyagon (leggyakrabban a gyökértörzsön) különbözõ nagyságú karfiolszerû, heterogén szövetállományú (háncs- és faszövetek vegyesen) sejtburjánzás található, amely kezdetben világos-, majd sötétbarna színû. 8.9. A szõlõ levélsodródás vírusa (Grapevine leafroll virus): az idõsebb levelek a fonák felé besodródnak, durva szövetûek, törékenyek, az érközi mezõ halványsárga (fehér fajtákon) vagy vörös (vörös fajtákon), az erek mellett vékony zöld sáv látható. 8.10. A szõlõ fertõzõ leromlás vírusa (Grapevine fanleaf virus) a levélen az erek legyezõszerûek, a levél széle erõsen fogazott, vállöble nyitott; a vesszõn (hajtáson) kettõs vagy többszörös rügy, szalagosodás, ízközben kacs és villás elágazás található. 8.11. A szõlõ sárga mozaikvírusa (Grapevine yellow mosaic virus): a fiatal levélen az erek sárgák és az erek mentén mozaikszerû sárga elszínezõdés van, a sárgulás a levél egy részére vagy egészére is kiterjedhet. 8.12. A szõlõ érmenti szalagosodás vírusa (Grapevine vein banding virus): a fõerek mentén szalagosan sárgás vagy sárgászöld elszínezõdés van. 8.13. Arabisz mozaik vírus (Arabis mosaic virus): a levélerek sárgák, zöld megszakításokkal. 8.14. Hormonbázisú herbicidhatás: a levél csalánosodik (ginkgosodás), szövete durva, a levélerek fehéres színûek, a hajtások a nóduszoknál pattanva, könnyen törnek. 8.15. Vashiány: a levél erezete zöld, az érközi rész sárga vagy sárguló. A folyamat a vitorlától terjed az alsó levelek felé. 8.16. Cinkhiány: a levelek kicsik, a vállöböl nyitott, az erek és az érmenti keskeny sáv zöld, az érközi mezõ sárgászöld (márványozott), ívkörök rövidek. 8.17. Magnéziumhiány: az elsõ leveleken az ér és az ér melletti sáv zöld, az érközi mezõ sárga (vörös fajtákon vörösödõ). 8.18. Filoxéra (Viteus vitifolli): az európai fajták vékony gyökerén „gémorra” emlékeztetõ torzulások, a vastagabb gyökereken dudorok találhatók. 8.19. Szõlõgubacsatka (Colomerus vitis): a levél színén dudorok, a fonákon besüppedõ fehéres szõrös foltok vannak. 8.20. Szõlõlevélatka (Callepitrimerus vitis): súlyos fertõzéskor a hajtás rövid szártagú, a levelek kicsik, torzultak, a felsõ levelek zöldek, az alsók barnulók, a szár parásodott, pontozott. Enyhébb fertõzéskor a levélen az érközi mezõ a szívogatás hatására kivilágosodik, átesõ fényben sárgán áttetszõ. 2004/67. szám 8.21. Takácsatkák (Tetranychus fajok): a levél a szivogatások hatására fakul, majd barnul (vörösödik), a fejlett atkák szabad szemmel is láthatók. 8.22. Cserebogarak: a gyökéren és a gyökértörzsön a pajorok rágása következtében szabálytalan sérülések láthatók.

Source: https://magyarkozlony.hu/hivatalos-lapok/3bc088750f3a42c19abf82a99b8ca5d97cafa362/dokumentumok/676391f12133c3a450fe6c8c70bb6b3d5155b632/letoltes